钦定古今图书集成/明伦汇编/氏族典/第173卷 > 《廖用贤尚友录》 > 钱九陇
## 钦定古今图书集成/明伦汇编/氏族典/第173卷 > 《廖用贤尚友录》 > 钱九陇

按《唐书裴寂传》：“钱九陇，字永业，湖州长城人。父文彊，
为吴明彻裨将，与明彻俱败彭城，入隋，以罪没为奴。
故九陇事唐公，善骑射，常备左右。兵起，以功授金紫光禄大夫。从战薛仁杲、刘武周，擢累为右武卫将军，
从平洛阳，佐皇太子建成讨刘黑闼魏州，力战破贼，
以功最，封郇国公，以本官为苑游将军。贞观初，为眉”
州刺史，改巢国。卒赠左武卫大将军、潭州都督，谥曰
勇，陪葬献陵。